Fjordaposten

Fjordaposten var en avis utgitt i Bergen fra 1923 til 1940, med undertittelen «For norskt næringsliv og nationaldemokratisk politikk». Avisen kom ut to ganger i uken fra 1923 til 1925, og deretter ukentlig.Universitetsbiblioteket i Oslo (1973). Norske aviser 1763-1969 : en bibliografi, s. 141. Opplaget lå på rundt 2500 eksemplarer.Gaute Losnegård. Fjordaposten i Allkunne.

Første utgave kom ut 28. september 1923. Redaktør gjennom hele avisens levetid var Albert Joleik, og han ble hjulpet av familiemedlemmer med administrasjon og økonomi. Avisen var i stor grad Joleiks eget talerør «utanfor dei partipolitiske saudegjerde», som han skrev. Den ble skrevet på landsmål/nynorsk med spor av Joleiks egen ortografi, og rettet rettet seg ikke mot bybefolkningen i Bergen, men først og fremst mot befolkningen i omkringliggende områder. Den tyske okkupasjonen av Norge satte en stopper for avisutgivelser, og siste utgave kom 4. april 1940. Avisen kom aldri igang igjen etter krigen.

Referanser

Kategori:Aviser etablert i 1923
Kategori:Aviser nedlagt i 1940
Kategori:Nedlagte aviser i Hordaland
Kategori:Bergens historie
Kategori:Kultur i Bergen